Primarul comunei Florești, Bogdan Pivariu, a făcut, miercuri, o vizită pe șantierul viitoarei grădinițe din satul Tăuți. Edilul susține că lucrările ar trebui finalizate până la începutul anului 2025, însă termenul limită ar putea fi devansat.
"Grădinița este construită pe terenul fostei școli din Tăuți și va deservi nu doar locuitorii din Tăuți, ci și pe cei din Florești.
Aceasta va găzdui 3 grupe de clasă pentru învățământul preșcolar, împreună cu facilitățile necesare.
- 3 grupe
- sală multifuncțională
- cabinet medical
- birou administrativ
- grupuri sanitare
- curte mare într-o zonă linistită și cu aer curat.
Acest proiect este un alt pas important spre îmbunătățirea infrastructurii educaționale, asigurând astfel condiții moderne și adecvate pentru viitorul copiilor din comunitatea floreșteană.
Termenul de finalizare este începutul anului 2025 dar având în vedere avansul pe care constructorul îl are, suntem încrezători că până la finalul anului, această grădiniță va fi edificată.", a transmis primarul Bogdan Pivariu.